4.

U članku 3. stavci 1. i 2. zamjenjuju se sljedećim: „1. Nacionalne središnje banke prikupljaju i dostavljaju ESB-u statističke podatke o držanju vrijednosnih papira s oznakom ISIN koje su dostavile izvještajne jedinice za sektorske podatke, za svaki vrijednosni papir posebno, u skladu s izvještajnim shemama iz Priloga I., dijela 1. (tablice od 1. do 3.) i dijela 2. (tablice od 1. do 3.) te u skladu sa standardima elektroničkog izvješćivanja koji su utvrđeni odvojeno za sljedeće vrste instrumenata: dužničke vrijednosne papire (F.31 i F.32); dionice koje kotiraju na burzi (F.511) i udjeli ili jedinice u investicijskim fondovima (F.521 i F.522). Izvještajne obveze nacionalnih središnjih banaka obuhvaćaju stanja na kraju tromjesečja i: i. financijske transakcije na kraju tromjesečja tijekom referentnog tromjesečja; ili ii. podatke na kraju mjeseca ili na kraju tromjesečja koji su potrebni za izvođenje financijskih transakcija, kako je utvrđeno u stavku 2. Nacionalne središnje banke također dostavljaju stanja na kraju godine, kako je utvrđeno u članku 3. stavku 2. točki (b) Uredbe (EU) br. 1011/2012 (ESB/2012/24) u skladu s izvještajnom shemom iz Priloga I. dijela 3. (tablice od 1. do 2.). Financijske transakcije ili podaci potrebni za izvođenje financijskih transakcija koje se dostavljaju od strane stvarnih izvještajnih jedinica nacionalnim središnjim bankama u skladu s dijelom 1. poglavljem 1. Priloga I. Uredbi (EU) br. 1011/2012 (ESB/2012/24) mjere se kako je utvrđeno u dijelu 3. Priloga II. Uredbi (EU) br. 1011/2012 (ESB/2012/24). 2. Nacionalne središnje banke dostavljaju ESB-u podatke navedene u stavku 1. za sljedeća referentna razdoblja i u skladu sa sljedećim rokovima: (a) u odnosu na držanje vrijednosnih papira od strane investitora rezidenata, osim nacionalnih središnjih banaka, vrijednosne papire koji se drže u skrbništvu od strane skrbnika rezidenata za klijente rezidente u drugim državama članicama europodručja i vrijednosne papire koje su izdali subjekti iz europodručja koji se drže u skrbništvu kod skrbnika rezidenata za klijente koji nisu rezidenti u europodručju: i. nacionalne središnje banke dostavljaju na tromjesečnoj osnovi podatke o stanjima na kraju tromjesečja za svaki vrijednosni papir posebno do kraja poslovanja 70. kalendarskog dana nakon kraja tromjesečja na koje se podaci odnose; ii. nacionalne središnje banke dostavljaju: 1. transakcije na tromjesečnoj osnovi za svaki vrijednosni papir posebno i, ako su dostupne, druge promjene u obujmu tijekom referentnog tromjesečja do kraja poslovanja 70. kalendarskog dana nakon kraja tromjesečja na koje se podaci odnose; ili 2. stanja za svaki vrijednosni papir posebno i, ako su dostupne, druge promjene u obujmu, koje su potrebne za izvođenje transakcija. U potonjem slučaju, nacionalne središnje banke dostavljaju podatke u skladu s pristupima opisanim u dijelu 1. poglavlja 1. Priloga I. Uredbi (EU) br. 1011/2012 (ESB/2012/24) do kraja poslovanja 70. kalendarskog dana nakon kraja tromjesečja na koji se podaci odnose za tromjesečne podatke za svaki vrijednosni papir posebno i 63. kalendarskog dana nakon kraja mjeseca na koji se podaci odnose za mjesečne podatke za svaki vrijednosni papir posebno; (b) u odnosu na držanje vrijednosnih papira od strane osiguravajućih društava na godišnjoj osnovi, nacionalne središnje banke dostavljaju podatke o agregiranim stanjima na kraju godine do kraja poslovanja 70. kalendarskog dana nakon kraja godine na koju se podaci odnose.”.